
ΥΠΕΥΘΥΝΗ ΔΗΛΩΣΗ ΑΚΕΡΑΙΟΤΗΤΑΣ[footnoteRef:3]  [3:  Η παρούσα Δήλωση επέχει θέση ΥΠΕΥΘΥΝΗΣ ΔΗΛΩΣΗΣ του Ν. 1599/1986, το γνήσιο της υπογραφής του δηλούντος/ της δηλούσας εκπροσώπου θεωρείται μέσω gov.gr. και συνυποβάλλεται ηλεκτρονικά με την αίτηση προς λήψη επιχορήγησης από το Πρόγραμμα για το πιο πάνω Έργο.  
] 

ΥΠΟΨΗΦΙΟΥ ΦΟΡΕΑ ΥΛΟΠΟΙΗΣΗΣ
- 
ΠΡΟΓΡΑΜΜΑ “EEA Civil Society Fund” (CSF) στην Ελλάδα

*Προς υπογραφή μέσω της εφαρμογής “Ψηφιακή Βεβαίωση Εγγράφου”: https://www.gov.gr/ipiresies/polites-kai-kathemerinoteta/psephiaka-eggrapha-gov-gr/psephiake-bebaiose-eggraphou

Προς τον Διαχειριστή Επιχορήγησης: 

	ΑΔΤ δηλούντος-δηλούσας

	Επωνυμία Υποψήφιου Φορέα Υλοποίησης (εφεξής και ο «Φορέας»)

	Διεύθυνση Φορέα 
	

	ΑΦΜ Φορέα 
	

	ΔΟΥ Φορέα 
	

	Τίτλος Ανοιχτής Πρόσκλησης
	

	Τίτλος προτεινόμενου προς επιχορήγηση Έργου 
	

	Επωνυμία Εταίρων (εάν προβλέπεται να υπάρχουν)
	

	Χώρα προέλευσης Εταίρων
	


Ο παρακάτω υπογράφων – Η παρακάτω υπογράφουσα, ενεργώντας υπό την ανωτέρω ιδιότητά μου, ΔΗΛΩΝΩ ΥΠΕΥΘΥΝΑ ΟΤΙ:
1. Όλες ανεξαιρέτως οι πληροφορίες που περιλαμβάνονται στην αίτηση του Φορέα που εκπροσωπώ για τη λήψη επιχορήγησης για το πιο πάνω Έργο στο πλαίσιο του Προγράμματος είναι πλήρεις και αληθείς και η εν λόγω αίτηση δεν θίγει καθ’ οιονδήποτε τρόπο δικαιώματα διανοητικής (πνευματικής και βιομηχανικής) ιδιοκτησίας οποιουδήποτε εμπλεκόμενου προσώπου ή/και τρίτων.
2. Ο ως άνω Φορέας που εκπροσωπώ πληροί τα κριτήρια επιλεξιμότητας για την υποβολή αίτησης επιχορήγησης, όπως αυτά προσδιορίζονται στη σχετική Πρόσκληση του Προγράμματος.
3. Ο Φορέας που εκπροσωπώ έχει λάβει πλήρη και σαφή γνώση των όρων της σχετικής Πρόσκλησης, και εν γένει όλων των εγγράφων του Προγράμματος, αποδέχεται αυτούς ρητά και ανεπιφύλακτα και δεσμεύεται ότι εάν το προτεινόμενο Έργο επιλεγεί προς επιχορήγηση θα υλοποιήσει αυτό σε απόλυτη συμμόρφωση με τους εν λόγω όρους, τους όρους της οικείας σύμβασης επιχορήγησης που θα συναφθεί, την εφαρμοστέα εθνική και ενωσιακή νομοθεσία, καθώς και τα υψηλότερα ηθικά πρότυπα διαφάνειας και λογοδοσίας.
4. Ο Φορέας που εκπροσωπώ έχει λάβει πλήρη και σαφή γνώση ότι το Πρόγραμμα αποτελεί μέρος της συνεισφοράς της Ισλανδίας, του Λιχτενστάιν και της Νορβηγίας (Δωρήτριες Χώρες) προς 15 κράτη μέλη της Ε.Ε., συμπεριλαμβανομένης και της Ελλάδας, υλοποιείται στο πλαίσιο των EEA and Norway Grants, που έχουν στόχο τη μείωση των κοινωνικών και οικονομικών ανισοτήτων στον Ευρωπαϊκό Οικονομικό Χώρο (ΕΟΧ) και η ενδυνάμωση των διμερών σχέσεων μεταξύ των Δωρητριών Χωρών και των Χωρών – Δικαιούχων, και ότι το Ίδρυμα Μποδοσάκη, σε κοινοπραξία και συνεργασία με το SolidarityNow, λειτουργεί ως Διαχειριστής Επιχορήγησης του EEA Civil Society Fund στην Ελλάδα, εκ μέρους των Δωρητριών Χωρών.
5. Ο Φορέας που εκπροσωπώ έχει λάβει πλήρη και σαφή γνώση ότι το Πρόγραμμα διέπεται από την Programme Implementation Agreement (PIA) που έχει υπογραφεί μεταξύ του Ιδρύματος Μποδοσάκη και του Γραφείου Χρηματοδοτικού Μηχανισμού της Ευρωπαϊκής Ζώνης Ελεύθερων Συναλλαγών (Financial Mechanism Office of European Free Trade Association), καθώς και από το Πρωτόκολλο 38D της Συμφωνίας ΕΟΧ για τη θέσπιση του Οικονομικού Πλαισίου του ΕΟΧ για την περίοδο 2021-2028 (Protocol 38D to the EEA Agreement establishing the EEA FM 2021-2028) και δεσμεύεται ότι εάν το προτεινόμενο Έργο επιλεγεί προς επιχορήγηση θα υλοποιήσει αυτό δίχως να παραβιάζεται το εν λόγω κανονιστικό πλαίσιο.
6. Ο Φορέας που εκπροσωπώ αποτελεί νόμιμα συνεστημένο νομικό πρόσωπο μη κερδοσκοπικού χαρακτήρα με έδρα στην Ελλάδα και δεν έχει εμπορική ιδιότητα, μήτε κατά το τυπικό μήτε κατά το ουσιαστικό σύστημα.
7. Ο Φορέας που εκπροσωπώ είναι ανεξάρτητος από τοπικές, περιφερειακές και εθνικές κυβερνήσεις, άλλες δημόσιες αρχές και πολιτικά κόμματα.
8. Το προτεινόμενο προς επιχορήγηση Έργο δεν έχει θρησκευτικό, πολιτικό ή συνδικαλιστικό – επαγγελματικό χαρακτήρα.
9. Ο Φορέας που εκπροσωπώ δεν οφείλει ποσά, σε συνέχεια τελεσίδικης δικαστικής απόφασης σε σχέση με τα προγράμματα  EEA για ΟκοιΠ για τις περιόδους 2009-2014 και 2014-2021 στην Ελλάδα. 
10. Ο Φορέας που εκπροσωπώ συμμορφώνεται απολύτως στο εκάστοτε εφαρμοστέο κανονιστικό - εθνικό και ενωσιακό - πλαίσιο κατά την άσκηση των δραστηριοτήτων του. 
11. [bookmark: _Hlk127885625][bookmark: _Hlk167187992][bookmark: _Hlk167188863][bookmark: _Hlk127959954][bookmark: _Hlk127957238]Ο Φορέας που εκπροσωπώ, τόσο στο επίπεδο των καταστατικών του σκοπών όσο και κατά την άσκηση των δραστηριοτήτων του, συμμορφώνεται απολύτως με τις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τον Χάρτη των Θεμελιωδών Δικαιωμάτων της Ευρωπαϊκής Ένωσης (άρθρο 21)[footnoteRef:4], και σέβεται τα δικαιώματα των παιδιών, όπως περιγράφονται στο άρθρο 24 του Χάρτη των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών. Το προτεινόμενο προς επιχορήγηση Έργο δεν παραβιάζει και θα υλοποιηθεί σε συμμόρφωση με τις προαναφερόμενες αρχές.  [4:  Σύμφωνα με το άρθρο 2 της Συνθήκης «Η Ένωση εδράζεται στις αξίες του σεβασμού της ανθρώπινης αξιοπρέπειας, της ελευθερίας, της δημοκρατίας, της ισότητας, του κράτους δικαίου και του σεβασμού των ανθρωπίνων δικαιωμάτων, συμπεριλαμβανομένων των δικαιωμάτων των προσώπων που ανήκουν σε μειονότητες. Οι αξίες αυτές είναι κοινές στα Κράτη – Μέλη εντός μιας κοινωνίας που χαρακτηρίζεται από τον πλουραλισμό, την απαγόρευση των διακρίσεων, την ανοχή, τη δικαιοσύνη, την αλληλεγγύη και την ισότητα μεταξύ γυναικών και ανδρών.». Μεταξύ άλλων, ο Χάρτης απαγορεύει «κάθε διάκριση ιδίως λόγω φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας ή πεποιθήσεων, πολιτικών φρονημάτων ή κάθε άλλης γνώμης, ιδιότητας μέλους εθνικής μειονότητας, περιουσίας, γέννησης, αναπηρίας, ηλικίας ή γενετήσιου προσανατολισμού».  ] 

12. Ο Φορέας που εκπροσωπώ, καθώς και τα μέλη, οι εταίροι, τα πρόσωπα που συμμετέχουν στη διοίκηση, οι προστηθέντες και βοηθοί εκπλήρωσης, οι υπεργολάβοι και εν γένει συνεργάτες του Φορέα που εκπροσωπώ (καλούμενα εφεξής και «τα Συνδεόμενα με τον Φορέα Πρόσωπα» δεν εγκρίνουν, υποστηρίζουν ή προάγουν καθ’ οιονδήποτε τρόπο (συμπεριλαμβανομένων των επικοινωνιακών στρατηγικών ή δημόσιων μηνυμάτων) οποιουδήποτε τύπου βία και ιδιαίτερα τη βία με ρατσιστικά χαρακτηριστικά, σε βάρος ανηλίκου, σε βάρος αδύναμων προσώπων εν γένει, κατά των γυναικών, την ενδοοικογενειακή βία και κάθε μορφής έμφυλη βία. 
13. Ο Φορέας που εκπροσωπώ προάγει τα βέλτιστα συμφέροντα των παιδιών και τις αρχές της  μη πρόκλησης ζημίας, προασπίζοντας τα δικαιώματα των παιδιών, όπως αυτά προβλέπονται στο ευρωπαϊκό και διεθνές κανονιστικό πλαίσιο, συμπεριλαμβανομένης της Σύμβασης για τα Δικαιώματα του Παιδιού των Ηνωμένων Εθνών και, στο μέτρο που το προτεινόμενο προς επιχορήγηση Έργο περιλαμβάνει δράσεις με άμεση επαφή με παιδιά, ο Φορέας που εκπροσωπώ εγγυάται ότι έχει θεσπίσει και εφαρμόζει πλήρη και αξιόπιστη Πολιτική Προστασίας Παιδιών, η οποία καλύπτει τις τέσσερις (4) περιοχές ενδιαφέροντος που περιγράφονται στα Keeping Children Safe Child Safeguarding Standards[footnoteRef:5].  [5:  https://www.keepingchildrensafe.global/international-child-safeguarding-standards] 

14. [bookmark: _Hlk182223622]Δεσμεύομαι ότι η ευρύτερη, εκτός αυστηρού πλαισίου εκτέλεσης της σύμβασης επιχορήγησης, κοινωνική συμπεριφορά του Φορέα που εκπροσωπώ, και των Συνδεόμενων με τον Φορέα Προσώπων, θα είναι απολύτως σύμφωνη με τις παραπάνω αρχές και εν πάση περιπτώσει θα είναι τέτοια, ώστε να μην απειλείται, έστω ελάχιστον, η καλή φήμη του Προγράμματος και του Διαχειριστή Επιχορήγησης.
15. Ο Φορέας που εκπροσωπώ έχει λάβει γνώση του Κώδικα Επαγγελματικής Δεοντολογίας και των Πολιτικών του Ιδρύματος Μποδοσάκη που έχουν δημοσιοποιηθεί στην ιστοσελίδα του (https://www.bodossaki.gr/to-idryma/politikes-toy-idrymatos/) (εφεξής τα «Κανονιστικά Κείμενα»), όπως ισχύουν κάθε φορά, και θα τηρεί πιστά το σύνολο των διατάξεων των άνω Κανονιστικών Κειμένων. Ο Φορέας που εκπροσωπώ θα διασφαλίζει ότι τα Συνδεόμενα με τον Φορέα Πρόσωπα θα μελετήσουν, κατανοήσουν και θα συμμορφώνονται στις διατάξεις των Κανονιστικών Κειμένων καθ’ όλη τη διάρκεια της εκτέλεσης του Έργου. Τέλος, αναγνωρίζω ότι τυχόν παραβίαση των διατάξεων των Κανονιστικών Κειμένων από τον Φορέα που εκπροσωπώ ή από τα Συνδεόμενα με τον Φορέα Πρόσωπα θα συνιστά σημαντική παραβίαση των όρων της σύμβασης επιχορήγησης και θα συνεπάγεται τις συμβατικά προβλεπόμενες, καθώς και τις συναφείς νόμιμες κυρώσεις. 
16. Ο Φορέας που εκπροσωπώ αναγνωρίζει ρητά και ανεπιφύλακτα ότι με την επιφύλαξη ειδικότερων διατάξεων της σύμβασης επιχορήγησης κατ’ αρχήν δεν επιτρέπεται: α) η λήψη χρηματοδότησης/επιχορήγησης μέρους ή του συνόλου του Έργου από οποιαδήποτε άλλη τρίτη πηγή (δημόσια, ιδιωτική, εγχώρια, ενωσιακή, διεθνή κ.λπ.), πριν την υπογραφή της οικείας σύμβασης επιχορήγησης του Έργου, κατά τη διάρκεια υλοποίησης του Έργου, αλλά και οποτεδήποτε μετά την ολοκλήρωση του Έργου («απαγόρευση διπλής χρηματοδότησης» - “no double funding”), και β) η αποκόμιση από τον ίδιο τον Φορέα ή/και τους Εταίρους του, οποιασδήποτε φύσεως εσόδων από το Έργο ή τα αποτελέσματα του Έργου ή δια της υλοποιήσεως του Έργου (“no profit rule”) κατά τη διάρκεια υλοποίησης του  Έργου ή από οποιοδήποτε άλλο πρόσωπο εν γένει χωρίς περιορισμούς, και δηλώνει, εγγυάται και δεσμεύεται ότι θα συμμορφώνεται με και θα τηρεί τις εν λόγω απαγορεύσεις.
17. Περαιτέρω, ο Φορέας που εκπροσωπώ αναγνωρίζει και δηλώνει ότι δια των (περιοδικών) αναφορών - αιτήσεών του για την εκταμίευση ποσών της επιχορήγησης θα θεωρείται ότι επαναλαμβάνει τις αμέσως ανωτέρω υπό σημείο 16 α) και β) δηλώσεις και εγγυήσεις του, οι οποίες εάν οποτεδήποτε αποδειχθούν ανακριβείς - ψευδείς το γεγονός αυτό θα συνιστά σοβαρή, μη θεραπεύσιμη παραβίαση των υποχρεώσεών του που απορρέουν από την οικεία σύμβαση επιχορήγησης με τις εντεύθεν επιπτώσεις.
18. Ο Φορέας που εκπροσωπώ εγγυάται ότι οι προμήθειες (ή/και οι υπεργολαβίες, εάν προβλέπεται) για την υλοποίηση του Έργου θα είναι απολύτως απαλλαγμένες από συνθήκες σύγκρουσης συμφερόντων και αθέμιτες – ανήθικες πρακτικές. Εν γένει δεσμεύεται ότι οι σχετικές αναθέσεις προμηθειών (ή/και των υπεργολαβιών, εάν προβλέπεται), όπως και η εκτέλεση αυτών, θα λάβουν χώρα με απολύτως δίκαιες, διαφανείς, αποτελεσματικές και σύμφωνες με την εφαρμοστέα νομοθεσία και τους όρους του Προγράμματος, διαδικασίες.  
19. O Φορέας που εκπροσωπώ πληροί όλες τις ακόλουθες προϋποθέσεις[footnoteRef:6]: [6:  Αν συντρέχει περίπτωση, αναγράψτε σχετικά ανά περίπτωση.] 

i. Δεν τελεί υπό πτώχευση, αναγκαστική διαχείριση, εκκαθάριση, διαδικασία συνδιαλλαγής με πιστωτές του, οποιοδήποτε δικαστικό περιορισμό ή υποχρέωση συμμόρφωσης προς δικαστικές αποφάσεις ή διαταγές ή άλλες παρόμοιες διαδικασίες (π.χ. διορισμό διοίκησης).
ii. Οι εταίροι, οι νόμιμοι εκπρόσωποι, οι διαχειριστές, τα μέλη του Διοικητικού ή του Εποπτικού Συμβουλίου και εν γένει τα μέλη των οργάνων διοίκησης του δεν έχουν καταδικαστεί αμετάκλητα, ούτε εκκρεμεί σε βάρος τους ποινική δίωξη για οποιοδήποτε ποινικό αδίκημα, και ιδιαιτέρως, αλλά όχι περιοριστικά, για οποιοδήποτε από τα πιο κάτω αναφερόμενα ποινικά αδικήματα:  
α) συμμετοχή σε εγκληματική οργάνωση, 
β) ενεργητική ή παθητική δωροδοκία, πολιτικών προσώπων, υπαλλήλου, δικαστικών λειτουργών, στον ιδιωτικό τομέα ή εμπορία επιρροής – μεσάζοντες,
γ) απάτη εν γένει με οποιονδήποτε τρόπο και μέσο, και δη απάτη εις βάρος των οικονομικών συμφερόντων της Ένωσης, πλαστογραφία, ψευδή βεβαίωση, νόθευση κ.λπ., διακεκριμένη κλοπή υπεξαίρεση, απιστία, αδικήματα των Ενωσιακών Τελωνειακών Κωδίκων και των άρθρων 174 επ. του Νέου Εθνικού Τελωνειακού Κώδικα (ν. 5222/2025, Α’ 134),  
δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, 
ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, 
στ) παιδική εργασία και άλλες μορφές εμπορίας ανθρώπων,,
ζ) εγκλήματα με ρατσιστικά χαρακτηριστικά,
η) εγκλήματα κατά της γενετήσιας ελευθερίας,
θ) εγκλήματα ενδοοικογενειακής βίας,
ι) εγκλήματα σχετικά με ναρκωτικές ουσίες,
κ) εγκλήματα κατά της ανθρώπινης ζωής (συμπεριλαμβανομένης της διακινδύνευσης), της σωματικής ακεραιότητας ή της προσωπικής ελευθερίας.
iii. Ο Φορέας που εκπροσωπώ, οι εταίροι, οι νόμιμοι εκπρόσωποι, οι διαχειριστές, τα μέλη του Διοικητικού ή του Εποπτικού Συμβουλίου και εν γένει τα μέλη των οργάνων διοίκησής του, δεν έχουν βρεθεί ένοχοι σοβαρού επαγγελματικού παραπτώματος ή/και παραβιάσεων κανόνων δημόσιων προμηθειών αγαθών ή υπηρεσιών ή/και παραβιάσεων κανόνων εθνικών ή ενωσιακών επιχορηγήσεων, ενισχύσεων κ.λπ.. 
iv. Δεν έχει ιδρυθεί, ούτε έχει ιδρύσει άλλο νομικό πρόσωπο, υπό διαφορετική δικαιοδοσία επί σκοπώ καταστρατήγησης δημοσιονομικών, κοινωνικών ή άλλων νόμιμων υποχρεώσεων, προβλεπόμενων στην πραγματική χώρα προέλευσης.
v. Δεν απασχολεί άτομα και δεν συνεισφέρει κεφάλαια σε οργανώσεις ή άτομα για τα οποία γνωρίζει ή υποπτεύεται ότι υποστηρίζουν ή εμπλέκονται με άλλο τρόπο στην τρομοκρατία ή ότι βρίσκονται σε οποιονδήποτε κατάλογο σχετικό με την τρομοκρατία που έχει εκδοθεί από το Υπουργείο Εσωτερικών του Ηνωμένου Βασιλείου, την κυβέρνηση των ΗΠΑ, τα Ηνωμένα Έθνη ή την Ευρωπαϊκή Ένωση.
vi. Δεν σχετίζεται καθ’ οιονδήποτε τρόπο με ρωσικά συμφέροντα και κατά την δραστηριοποίηση του συμμορφώνεται πλήρως με όλες τις ισχύουσες κυρώσεις που επηρεάζουν τις συναλλαγές με πρόσωπα που συνδέονται με τη Ρωσία ή/και τη Λευκορωσία, συμπεριλαμβανομένων, ενδεικτικά, των περιορισμών που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/578 Κανονισμό του Συμβουλίου (ΕΕ) της 8ης Απριλίου 2022.
vii. Είναι φορολογικά και ασφαλιστικά ενήμερος και θα είναι φορολογικά και ασφαλιστικά ενήμερος καθ’ όλη τη διάρκεια υλοποίησης του Έργου και θα προσκομίζει οποτεδήποτε του ζητείται από το Ίδρυμα Μποδοσάκη πιστοποιητικά από τα οποία θα αποδεικνύεται ότι είναι φορολογικά και ασφαλιστικά ενήμερος.
20. Ο Φορέας που εκπροσωπώ έχει την οργανωτική, οικονομική και λειτουργική ικανότητα υλοποίησης και ολοκλήρωσης του Έργου, εάν αυτό επιλεγεί προς επιχορήγηση.
21. Ο Φορέας που εκπροσωπώ δεν είχε καθ’ οιονδήποτε τρόπο (άμεσα ή έμμεσα) ανάμειξη – συμμετοχή στην προετοιμασία της Πρόσκλησης του Προγράμματος και εν γένει δεν ενήργησε ούτε θα ενεργήσει αθέμιτα, παράνομα ή καταχρηστικά σε όλα τα στάδια του Προγράμματος, δηλαδή από την υποβολή της υποψηφιότητας του, την εκτέλεση και ολοκλήρωση της σύμβασης επιχορήγησης, αλλά και μετά την ολοκλήρωση αυτής. Ειδικότερα, δηλώνω υπεύθυνα ότι ο ως άνω Φορέας που εκπροσωπώ (ενδεικτικά):
· δεν διέθετε ούτε διαθέτει εσωτερική  - προνομιακή πληροφόρηση, πέραν των στοιχείων που περιήλθαν στη γνώση και στην αντίληψή του μέσω των δημόσιων εγγράφων του Προγράμματος,
· δεν ενήργησε ούτε θα ενεργήσει παράνομες πληρωμές για διευκολύνσεις, εξυπηρετήσεις ή υπηρεσίες που αφορούν στην αξιολόγηση της αίτησης επιχορήγησης, στη σύναψη της σύμβασης επιχορήγησης ή/και στον έλεγχο εκτέλεσης της σύμβασης επιχορήγησης,
· δεν προσέφερε ούτε θα προσφέρει, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων του Ιδρύματος Μποδοσάκη ή/και του SolidarityNow, καθώς και σε συζύγους και συγγενείς (εξ αίματος ή εξ αγχιστείας κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού) ή συνεργάτες αυτών ούτε χρησιμοποίησε ή θα χρησιμοποιήσει τρίτα πρόσωπα για να διοχετεύσουν χρηματικά ποσά στα προαναφερόμενα πρόσωπα,
· δεν επιχείρησε ούτε θα επιχειρήσει να επηρεάσει με αθέμιτο τρόπο τη διαδικασία λήψης αποφάσεων του Ιδρύματος Μποδοσάκη ή/και του SolidarityNow, ούτε παρείχε ή θα παρέχει παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις τους στο πλαίσιο του Προγράμματος,
· δεν έχει προβεί ούτε θα προβεί, άμεσα ή μέσω τρίτων προσώπων, σε οποιαδήποτε πράξη ή παράλειψη που έχει ως στόχο α) την παραπλάνηση οποιουδήποτε προσώπου ή οργάνου του Ιδρύματος Μποδοσάκη ή/και του SolidarityNow, εμπλεκομένου σε οποιαδήποτε διαδικασία σχετική με το Πρόγραμμα, β) την απόκρυψη πληροφοριών από το Ίδρυμα Μποδοσάκη ή/και το SolidarityNow και γ) τον εξαναγκασμό του ή/και την αθέμιτη απόσπαση από το Ίδρυμα Μποδοσάκη ή/και το SolidarityNow ρητής ή σιωπηρής συγκατάθεσης στην παραβίαση ή παράκαμψη νόμιμων ή συμβατικών υποχρεώσεων που σχετίζονται με το Πρόγραμμα,
· θα απέχει από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά του.
22. Περαιτέρω δηλώνω υπεύθυνα ότι: 
· Μεταξύ αφενός του Φορέα που εκπροσωπώ και αφετέρου των Εταίρων του (εάν υπάρχουν) δεν συντρέχει οποιαδήποτε κατάσταση (ακόμα και ενδεχόμενη) σύγκρουσης συμφερόντων, λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των ιδίων, των μελών τους, των εταίρων τους, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών τους.
Ή συντρέχει περίπτωση σύγκρουσης συμφέροντος και είναι η ακόλουθη (προς επεξήγηση - συμπλήρωση αν υπάρχει σύγκρουση συμφέροντος, αλλιώς προς διαγραφή):……………………………………………………………………………………………………………………………………………………………………………………………..
· Μεταξύ αφενός του Φορέα που εκπροσωπώ και των Εταίρων του (εάν υπάρχουν) και αφετέρου του Ιδρύματος Μποδοσάκη ή/και του SolidarityNow δεν συντρέχει οποιαδήποτε κατάσταση σύγκρουσης συμφερόντων (ακόμη και ενδεχόμενη), λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των μελών, των εταίρων, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών του Φορέα που εκπροσωπώ ή/και των τυχόν Εταίρων του με όργανα, στελέχη της διοίκησης, μέλη του προσωπικού και εν γένει συνεργάτες του Ιδρύματος Μποδοσάκη ή/και του SolidarityNow που εμπλέκονται καθ’ οιονδήποτε τρόπο στις διαδικασίες υλοποίησης του Προγράμματος.
Ή συντρέχει περίπτωση σύγκρουσης συμφέροντος και είναι η ακόλουθη (προς επεξήγηση - συμπλήρωση αν υπάρχει σύγκρουση συμφέροντος, αλλιώς προς διαγραφή):……………………………………………………………………………………………………………………………………………………………………………………………..
· Μεταξύ αφενός του Φορέα που εκπροσωπώ ή/και των τυχόν Εταίρων του (εάν υπάρχουν) και αφετέρου των προμηθευτών ή/και υπεργολάβων τους, δεν συντρέχει οποιαδήποτε κατάσταση σύγκρουσης συμφερόντων (ακόμη και ενδεχόμενη), λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των μελών, των εταίρων, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών του Φορέα που εκπροσωπώ ή/και των τυχόν Εταίρων του με όργανα, στελέχη της διοίκησης, μέλη του προσωπικού και εν γένει συνεργάτες των προμηθευτών και υπεργολάβων. 
Ή συντρέχει περίπτωση σύγκρουσης συμφέροντος και είναι η ακόλουθη (προς επεξήγηση - συμπλήρωση αν υπάρχει σύγκρουση συμφέροντος, αλλιώς προς διαγραφή):……………………………………………………………………………………………………………………………………………………………………………………………..
· Δεν συντρέχει οποιουδήποτε άλλου τύπου ή αιτίας κατάσταση σύγκρουσης συμφερόντων (ακόμη και ενδεχόμενη) μεταξύ αφενός του Φορέα που εκπροσωπώ και αφετέρου των Εταίρων του (εάν υπάρχουν), αλλά και μεταξύ αφενός του Φορέα που εκπροσωπώ ή/και των τυχόν Εταίρων του και αφετέρου του Ιδρύματος Μποδοσάκη, του SolidarityNow, των προμηθευτών ή/και υπεργολάβων του Φορέα που εκπροσωπώ ή/και των τυχόν Εταίρων του, καθώς και εν γένει οποιουδήποτε άλλου προσώπου που αντλεί περιουσιακά ή άλλης φύσεως οφέλη από την υλοποίηση του Έργου.
Ή συντρέχει περίπτωση σύγκρουσης συμφέροντος και είναι η ακόλουθη (προς επεξήγηση - συμπλήρωση αν υπάρχει σύγκρουση συμφέροντος, αλλιώς προς διαγραφή):……………………………………………………………………………………………………………………………………………………………………………………………..
· Ο Φορέας που εκπροσωπώ δεσμεύεται να μεριμνά και να λαμβάνει κάθε κατάλληλο μέτρο για την αποτροπή ή καταστολή κάθε κατάστασης κατά την οποία η αμερόληπτη και αντικειμενική υλοποίηση της σύμβασης επιχορήγησης θα μπορούσε να τεθεί σε κίνδυνο λόγω σύγκρουσης με οποιουδήποτε τύπου άμεσο ή έμμεσο συμφέρον του ιδίου ή τρίτων προσώπων (σύγκρουση συμφερόντων) και οφείλει να γνωστοποιεί στο Ίδρυμα εγγράφως και χωρίς καθυστέρηση οποιαδήποτε κατάσταση (ακόμη και ενδεχόμενη) σύγκρουσης συμφερόντων.  
23. Ο Φορέας που εκπροσωπώ αναγνωρίζει ότι ο Διαχειριστής Επιχορήγησης του Προγράμματος στην Ελλάδα, ήτοι η κοινοπραξία του Ιδρύματος Μποδοσάκη και του SolidarityNow, έχει το αναμφισβήτητο δικαίωμα να δημοσιεύσει κατά την ανέλεγκτη κρίση και ευχέρειά του την επωνυμία και το λογότυπο/σήμα του Φορέα, το αντικείμενο του επιχορηγούμενου Έργου, το ποσό της επιχορήγησης, καθώς και όποια  άλλη συναφή πληροφορία αξιολογήσει ότι χρήζει δημοσίευσης για την εξυπηρέτηση των σκοπών του Προγράμματος. 
24. Ο Φορέας που εκπροσωπώ έχει λάβει πλήρη και σαφή γνώση της Ενημέρωσης περί Προστασίας Δεδομένων Προσωπικού Χαρακτήρα που αφορά στις δραστηριότητες επεξεργασίας προσωπικών στο πλαίσιο του Προγράμματος από τους από κοινού Υπευθύνους Επεξεργασίας, Ίδρυμα Μποδοσάκη και SolidarityNow, η οποία συνοδεύει τη σχετική Πρόσκληση του Προγράμματος και βρίσκεται αναρτημένη, ελευθέρως προσβάσιμη, στην ιστοσελίδα του Προγράμματος: https://eeagrants.org/el/eea-civil-society-fund-greece/shetika/privacy-policy, και θα γνωστοποιεί με κάθε πρόσφορο μέσο σε όλα τα σχετιζόμενα με την υλοποίηση του Έργου πρόσωπα την ως άνω Ενημέρωση περί Προστασίας Δεδομένων Προσωπικού Χαρακτήρα που αφορά στις δραστηριότητες επεξεργασίας προσωπικών στο πλαίσιο του Προγράμματος.
25. Ο Φορέας που εκπροσωπώ θα υλοποιήσει το Έργο, εάν αυτό επιλεγεί προς επιχορήγηση στο πλαίσιο του Προγράμματος, με απόλυτο σεβασμό στα προσωπικά δεδομένα όλων των σχετιζόμενων με την υλοποίηση της προσώπων και σε απόλυτη συμμόρφωση προς το οικείο κανονιστικό πλαίσιο (Γ.Κ.Π.Δ., ν. 4624/2019, κατευθυντήριες και νομολογία της ΑΠΔΠΧ κ.λπ.). Δηλώνω συναφώς ότι ο Φορέας που εκπροσωπώ έχει ενημερώσει δεόντως τα άτομα των οποίων τα προσωπικά δεδομένα έχει συμπεριλάβει στην αίτηση επιχορήγησης έργου σχετικά με τη χρήση των προσωπικών τους δεδομένων, και ειδικότερα έχει παράσχει πληροφορίες σχετικά με το ότι τα προσωπικά τους δεδομένα διαβιβάζονται στο πλαίσιο της υποβολής αίτησης στην ως άνω δημόσια Πρόσκληση, για ποιους σκοπούς θα υποβληθούν σε επεξεργασία εκεί, σε ποιους θα είναι διαθέσιμα, βάσει ποιων νομικών βάσεων υποβάλλονται σε επεξεργασία τα προσωπικά τους δεδομένα, ποιες είναι οι περίοδοι διατήρησης και ποια είναι τα δικαιώματα των ατόμων ως υποκειμένων προσωπικών δεδομένων.
26. Ο Φορέας που εκπροσωπώ αναγνωρίζει ότι οφείλει να τηρεί εμπιστευτικά όλα τα δεδομένα, έγγραφα ή άλλο υλικό (σε οποιαδήποτε μορφή) που χαρακτηρίζονται ως ευαίσθητα ("ευαίσθητες πληροφορίες") στο πλαίσιο Προγράμματος.
27. Σε περίπτωση που το προτεινόμενο Έργο επιλεγεί προς επιχορήγηση ο Φορέας που εκπροσωπώ δεσμεύεται να προσκομίσει πριν από την υπογραφή της οικείας σύμβασης επιχορήγησης όποια, ευλόγως αναγκαία, έγγραφα ζητηθούν από το Ίδρυμα Μποδοσάκη για τη σύναψη της.
28. Με την πιο πάνω ιδιότητα μου έχω, δίχως οποιονδήποτε περιορισμό, την εξουσία για την υποβολή της παρούσας Υπεύθυνης Δήλωσης και της αίτησης για τη λήψη επιχορήγησης στο πλαίσιο του Προγράμματος. 
29. Ο Φορέας που εκπροσωπώ αναλαμβάνει την υποχρέωση, όπως εκάστοτε θα εκπροσωπείται, να ενημερώσει αμελλητί, εγγράφως και κατά τρόπο απολύτως αιτιολογημένο το Ίδρυμα Μποδοσάκη σε περίπτωση που οποτεδήποτε μετά την υποβολή της παρούσας και έως την ολοκλήρωση της αξιολόγησης της αιτήσεως για επιχορήγηση του προτεινόμενου Έργου, επέλθει οποιαδήποτε μεταβολή σε ό,τι αφορά στις πιο πάνω δηλώσεις, εγγυήσεις και δεσμεύσεις που δίδει δια της παρούσας.
30. Αναγνωρίζω πως σε περίπτωση που διαπιστωθεί με οποιοδήποτε πρόσφορο μέσο ότι οποιαδήποτε εκ των δηλώσεων που περιλαμβάνονται στην παρούσα ή στην αντίστοιχη Υπεύθυνη Δήλωση Ακεραιότητας οποιουδήποτε εκ των Εταίρων του Φορέα Υλοποίησης που εκπροσωπώ τυγχάνει αναληθής – ανακριβής, η αίτηση επιχορήγησης του Φορέα τον οποίο εκπροσωπώ ενδέχεται να απορριφθεί και ο τελευταίος να αποκλειστεί από την οικεία διαδικασία επιλογής και σε περίπτωση που επιλεγεί ενδέχεται να απενταχθεί από το Πρόγραμμα δια καταγγελίας της οικείας σύμβασης επιχορήγησης, με αποτέλεσμα να υποχρεούται να αποδώσει τυχόν εισπραχθέντα ποσά επιχορήγησης ως αχρεωστήτως καταβληθέντα ή/και να υποβληθεί και σε έτερα μέτρα - κυρώσεις.  
31. Οι Εταίροι του Έργου (εάν προβλέπεται να υπάρχουν) πληρούν τα κριτήρια επιλεξιμότητας της Πρόσκλησης του Προγράμματος, έχουν συμμετάσχει στην προετοιμασία της πρότασης του Έργου, είναι εξοικειωμένοι με τους στόχους, τις δραστηριότητες, τον προϋπολογισμό και τα αναμενόμενα αποτελέσματα του Έργου, συμφωνούν να συμμετάσχουν στην υλοποίησή του και θα συνεισφέρουν τις γνώσεις, την εμπειρογνωμοσύνη και τους πόρους τους στο Έργο.
32. Επίσης, δεδομένου ότι το προτεινόμενο Έργο θα υλοποιηθεί σε συνεργασία με τους ως άνω Εταίρους (εάν προβλέπεται να υπάρχουν), δηλώνω και αναγνωρίζω ρητά και ανεπιφύλακτα ότι εφόσον το προτεινόμενο Έργο επιλεγεί προς επιχορήγηση, ο Φορέας που εκπροσωπώ θα συνάψει και θα προσκομίσει/γνωστοποιήσει στο Ίδρυμα Μποδοσάκη σχετική Σύμβαση Συνεργασίας (αλλά και κάθε τυχόν τροποποίηση ή άλλη εξέλιξή της) με τους Εταίρους του, η οποία θα έχει κατ’ ελάχιστο το περιεχόμενο του υποδείγματος που θα μου χορηγηθεί από το Ίδρυμα Μποδοσάκη και που ορίζεται στο άρθρο 7.7 της PIA, ήτοι θα περιλαμβάνει κατ’ ελάχιστον διατάξεις σχετικά με:
i. τους ρόλους και τις ευθύνες των μερών,
ii. τις οικονομικές ρυθμίσεις μεταξύ των μερών, συμπεριλαμβανομένων, μεταξύ άλλων, των υποχρεώσεων χρηματοοικονομικής αναφοράς, των μέσων απόδειξης των δαπανών, των ροών πληρωμών και των δαπανών για τις οποίες παρέχεται επιχορήγηση,
iii. τους κανόνες συναλλάγματος για τις εν λόγω δαπάνες και επιστροφές,
iv. τις μορφές επιχορηγήσεων για το σύνολο των δαπανών του Έργου και τη μέθοδο υπολογισμού του,
v. τις απαιτήσεις για την υποβολή αποδεικτικών δαπανών και/ή αποδεικτικών εκπλήρωσης των προϋποθέσεων, όταν χρησιμοποιούνται μοναδιαία κόστη ή κατ’ αποκοπή ποσά σύμφωνα με τα άρθρα 11.2 και 11.3 της PIA,
vi. τους ελέγχους του Έργου,
vii. τον λεπτομερή προϋπολογισμό, ο οποίος θα προβλέπει ευέλικτους κανόνες για μεταφορές μεταξύ των κονδυλίων του προϋπολογισμού,
viii. την επίλυση διαφορών.
33. Τέλος, αναγνωρίζω ότι, εάν το προτεινόμενο Έργο επιλεγεί προς επιχορήγηση, η παρούσα δήλωση μου θα συνιστά αναπόσπαστο σώμα της οικείας σύμβασης επιχορήγησης που θα υπογραφεί καθώς και ότι τόσο η παρούσα δήλωση μου αλλά και η οικεία σύμβαση επιχορήγησης διέπονται από το ελληνικό δίκαιο και για οποιαδήποτε διαφορά σε ό,τι αφορά στην εγκυρότητα, την ερμηνεία και την εφαρμογή τους αποκλειστικά αρμόδια για την επίλυση της θα είναι τα καθ’ ύλην αρμόδια Δικαστήρια της πόλης των Αθηνών. 

